als_Latn dik_Latn sag_Latn
Qeveria shqiptare do t’i japë 495 mijë euro firmës ligjore të bashkëshortes së ish-kryeministrit britanik Tony Blair, Cherie Blair (“Omnia Strategy”), për përfaqësimin në arbitrazh ndërkombëtar të Shqipërisë. Tashmë shifra është bërë fakt, me botimin edhe në Fletoren Zyrtare të vendimit që është marrë në datën 11 mars nga qeveria shqiptare.
Në këtë vendim, qeveria ngarkon Ministrinë e Financave që në buxhetin e miratuar për vitin 2015, në programin “Ekzekutimi i pagesave të ndryshme”, në kategorinë e shpenzimeve korrente, t’i shtohet kundërvlera në lekë e fondit prej 495 000 (katërqind e nëntëdhjetë e pesë mijë) eurosh, për kryerjen e pagesave të tarifave të avokatëve në çështjen e arbitrazhit ndërkombëtar IÇ nr. 20447/MHM S2 Albania sh.p.k. dhe Rapiscan Systems Inc. kundër Republikës së Shqipërisë.
Tashmë në media është botuar edhe fakti tjetër, që ajo që do ta marrë këtë shumë është pikërisht firma ligjore e Cherie Blair.
Cherie Blair ishte në datën 11 mars në Tiranë, ku zhvilloi një sërë takimesh. Ndërkaq, bashkëshorti i saj, ish-kryeministri britanik Tony Blair u zgjodh që në nisje të punës së Edi Ramës në qeveri si këshilltar i tij. Madje, kryeministri tha se Tony Blair do t’i japë këto këshilla falas.
als_Latn als_Latn als_Latn als_Latn